O **Estado Libre do Congo** tamén coñecido como o "Estado Independente do Congo" (francés:  *État indépendant du Congo*, neerlandés: *Kongo-Vrijstaat*) foi un grande estado en África Central, na práctica un couto privado, gobernado persoalmente por Leopoldo II de Bélxica entre 1877 e 1908, e non polo goberno de Bélxica, do cal era o monarca constitucional. Leopoldo II conseguiu de facto a propiedade privada mediante a Colonización do Congo, convencendo outros estados de Eurasia na Conferencia de Berlín de que desenvolvería accións humanitarias e filantrópicas e que non impoñería impostos ao comercio. Vía a Asociación Internacional do Congo, puido reclamar a maior parte da Conca do Congo. O 29 de maio de 1885, é dicir, despois do peche da Conferencia de Berlín, o rei anunciou que planeaba nomear as súas posesións "Estado Libre do Congo", unha denominación que aínda non se utilizara na Conferencia de Berlín e que substituíu oficialmente á "Asociación Internacional de Congo "o 1 de agosto de 1885. O Estado Libre do Congo funcionou como un estado corporativo controlado particularmente por Leopoldo II. O estado incluía toda a área da actual República Democrática do Congo e existiu entre 1885 e 1908, cando o goberno de Bélxica o anexou a desgusto.

O reinado de Leopoldo no Congo acabou con infamia por mor das atrocidades perpetradas sobre os habitantes locais. O Estado Libre de Leopoldo II extraeu marfil, caucho e minerais na cunca superior do Congo para a súa venda no mercado mundial a través dunha serie de empresas concesionarias internacionais, aínda que o seu propósito ostensible na rexión era mellorar o nivel de vida da poboación local e desenvolver a zona. Baixo a administración de Leopoldo II, o Estado Libre do Congo converteuse nun dos maiores escándalos internacionais de principios do século XX. O Informe Casement do cónsul británico Roger Casement levou á detención e castigo dos funcionarios responsables de asasinatos durante unha expedición de recolección de caucho en 1903.

A perda de vidas e as atrocidades inspiraron literatura como a novela de Joseph Conrad *Heart of Darkness* e suscitou unha protesta internacional. Houbo un debate sobre a alta taxa de mortalidade neste período. As estimacións máis ousadas afirman que o sistema de traballo forzado levou directa ou indirectamente á morte ao 50 por cento da poboación. A falta de rexistros precisos dificulta a cuantificación do número de mortes causadas pola desapiadada explotación e a falta de inmunidade ás novas enfermidades introducidas polo contacto cos colonos europeos. Durante a Guerra de propaganda do Estado Libre do Congo, os reformadores europeos e estadounidenses expuxeron atrocidades no Estado Libre do Congo ao público a través do Asociació de Reforma do Congo, fundada por Roger Casement e o xornalista, autor e político E. D. Morel. Tamén participou activamente en expñer as atrocidades no Estado Libre do Congo o autor Arthur Conan Doyle, cuxo libro *The Crime of the Congo* foi moi lido a comezos de 1900. En 1908, a presión pública e as manobras diplomáticas levaron ao fin do dominio de Leopoldo II e á Carta colonial da anexión de Bélxica do Estado Libre do Congo como colonia de Bélxica. Coñecido posteriormente como o Congo belga. Ademais, unha serie de importantes compañías de investimento belgas empuxaron ao goberno belga a asumir o Congo e desenvolver o sector mineiro, xa que estaba practicamente sen aproveitar.

Notas
-----

1. ↑  Gifford, Paul (1971). *France and Britain in Africa. Imperial Rivalry and Colonial Rule*. New Haven: Yale University Press. pp. 221–260. ISBN 9780300012897.
2. ↑  Cornelis, Sabine. 1991. "Stanley au service de Léopold II: La fondation de l'Etat Indépendant du Congo (1878-1885)". In H.M. Stanley: Explorateur au service du Roi, edited by Sabine Cornelis, 41-60. Tervuren: Royal Museum for Central Africa.
3. ↑  "Map of the Belgian Congo". World DIgital Library. Consultado o 21 de xaneiro de 2013.
4. ↑  Vansina, Jan (2010). "Being Colonized. The Kuba Experience in Rural Congo, 1880-1960". Madison.
5. ↑  Hochschild, Adam (2006). *King Leopold's Ghost: A Story of Greed, Terror, and Heroism in Colonial Africa*. pp. 225–33. ISBN 978-1-74329-160-3.
6. ↑  John D. Fage, *The Cambridge History of Africa: From the earliest times to c. 500 BC*, Cambridge University Press, 1982, p. 748. ISBN 0-521-22803-4
7. ↑  Gann, L.H. (1979). *The rulers of Belgian Africa, 1884-1914*. New Jersey: Princeton University Press. ISBN 9780691631813.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Estado Libre do Congo Modificar a ligazón no Wikidata*** |

### Bibliografía

* Forbath, Peter, *The River Congo*, 1977. Harper & Row. ISBN 0-06-122490-1
* Hochschild, Adam, *King Leopold's Ghost*, Pan (1999). ISBN 0-330-49233-0.
* Pakenham, Thomas, *The scramble for Africa*, Abacus. (1991) ISBN 0-349-10449-2.

### Outros artigos

* República Democrática do Congo

### Ligazóns externas

* *Heart of Darkness*, the novel
* *The Crime of the Congo*, by Sir Arthur Conan Doyle at Google Books
* *A Journal of a Tour in the Congo Free State*, 1905, by Marcus Dorman, from Project Gutenberg
* Catalogue of the Edmund Morel papers at the Archives Division of the London School of Economics.

---

|  |  |
| --- | --- |
| Este artigo tan só é un bosquexo |  *Este artigo sobre historia é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---


|  |  |
| --- | --- |
| Control de autoridades | 
* Wd: Q76048
* WorldCat
* VIAF: 151888151
* BNF: 15312344h
* BRE: 2652511
* EBID: ID
* ISNI: 0000 0001 2324 2385
* LCCN: n80061021

 |